ET Euroopa Liidu Teataja C 263/16

TEADAANNE VEDELATE JA GAASILISTE SÜSIVESINIKE UURIMISE LOA ANDMISE KOHTA UURINGUALAL SCICLI

ITAALIA VABARIIK – SITSIILIA MAAKONNAVALITSUS

TÖÖSTUSAMET – TÖÖSTUSE JA KAEVANDUSTE OSAKOND

MAAGAASI- JA NAFTAVARUDE NING MAAPÕUEENERGIA TEENISTUS (U.R.I.G.)

2009/C 263/06

Ettevõte Irmino s.r.l. (registrijärgne aadress: Palermo (PA), via Principe di Villafranca 50 (90141); käibemaksukohustuslase number 01073470898 (P.IVA/C.F.) ja Palermo kaubanduskoja liikme registreerimisnumber (REA n.) 160160) esitas 22. mail 2009. aastal Sitsiilia maakonna tööstusametile (aadressiga via Ugo La Malfa 87/89, 90146 Palermo), kes on pädev asutus kaevadamislubade andmiseks, taotluse saada seaduse L.R.S. 3. juuli 2000 n. 14 (millega võetakse üle direktiiv 94/22/EÜ) kohane luba vedelate ja gaasiliste süsivesinike uurimiseks uuringualal kokkuleppelise nimega „Scicli”; ala suurus on 9 600 ha (96,00 km2) ning see asub Sitsiilia saare kaguosas, Ragusa provintsis ja jääb täielikult Scicli kommuni territooriumile. Nimetatud ala külgneb läänes kontsessiooniga „Irminio”, mida haldab Irminio S.r.l. (ettevõte kuulub sajaprotsendiliselt ettevõttele Sviluppo Risorse Naturali s.r.l.), lõunas taotletava mereuuringualaga „d355C.R.-SR”, mille puhul on käimas üleandmine ettevõtte Sviluppo Risorse Naturali s.r.l. valdusesse, ja muudes külgedes kasutamata maaga.

Taotletav uuringuala moodustab korrapäratu hulktahuka tippudega „A”, „B”, „C”, „D”, „E” ja „F”, mille küljed on sirgjooned, välja arvatud lõik punktide „D” ja „E” vahel, mis järgib rannajoont. Külg „AF” kattub kontsessiooni „Irminio” idapiiriga.

Tipud on määratud järgmiselt:

A. Tipp asub IGMI (Itaalia riikliku kartograafiateenistuse) topokaardi n.276-II-NO „Scicli” kirdeservas, Scicli kommuunis Mangiagessos. Täpsemalt langeb tipp A provintsimaantee SP94 7 km tähisele. Nimetatud tee suubub põhja pool Modica asumi lähedal riiklikusse maanteesse SS 194 „Modica – Ragusa” ning lõppeb lõunas Scicli asumi lähistel.

B. Tipp asub IGMI topokaardi n.276-II-NO „Scicli” loodeservas, Scicli kommuunis Miloccas. Täpsemalt langeb tipp B provintsitee SP54 6 km tähisele. Nimetatud tee algab Modica asumi juures ja lõppeb Scicli asumi juures.

C. Tipp asub IGMI topokaardi n.276-II-NO „Scicli” keskosas, Scicli kommuunis Fami Giurgias. Tipp C asub põllumajandushoonete rühma juures, mida kaartidele märgitakse nimega „C. Nuova”. Täpsemalt langeb punkt C kokku juurdepääsuteest ida poole jäävatest hoonetest kõige põhjapoolsema põhjanurgaga. Juurdepääsutee on ilma teekatteta ja põhja-lõuna-suunaline ning see ristub provintsimaanteega SP122.

D. Tipp asub IGMI topokaardi n. 276-II-SO „Sampieri” keskosas, Scicli kommuunis Pisciottos, umbes 120 m rannajoonest eemal. Täpsemalt langeb tipp D kokku Fornace Penna varemete juures asuva majakaga (vastavalt kaardi andmetele). Tipp „D” projitseeritakse rannajoonele, mida mööda kulgeb lõik tippude „D” ja „E” vahel.

E. Tipp asub IGMI topokaardi n. 276-III-NE „Donnalucata” lõunaserva keskel, Scicli kommuunis, umbes 1,5 km Donnalucata asulast ida-kirde suunas, umbes 30 m rannajoonest eemal. Täpsemalt langeb tipp „E” via Cernia ja Viale della Repubblica kolmeharulisele ristmikule. Tipp „E” projitseeritakse rannajoonele, mida mööda kulgeb lõik tippude „D” ja „E” vahel.

F. Tipp asub topokaardi n. 276-III-NE „Donnalucata” lõunaserva keskosas, Scicli kommuunis Dammusis. Täpsemalt langeb punkt F kokku kasutatavatel kaartidel nimetamata põllumajandushoone lõunanurgaga. Hooneni jõudmiseks tuleb keerata provintsiteelt SP89 pärast ristumist via Cerniaga põhja suunas Dammusi külasse viivale teele, mida mööda liikuda umbes 500 m.

Geograafilised koordinaadid

Tipp Põhjalaius Idapikkus (M. Mario) A 36°49′44,59″ 2°15′14,23″ B 36°49′00,00″ 2°15′51,35″ C 36°47′12,97″ 2°18′46,77″ D 36°42′42,56″ 2°18′20,84″ E 36°45′55,13″ 2°10′18,81″ F 36°46′32,83″ 2°10′35,59″

90 päeva jooksul alates käesoleva teadaande avaldamisest Euroopa Liidu Teatajas võivad huvitatud isikud esitada sellesama ala kohta konkureeriva taotluse; pärast nimetatud tähtaega saabuvaid taotlusi vastu ei võeta. Uurimisluba antakse kuus kuud pärast konkureerivate taotluste vastuvõtmise tähtpäeva. Kriteeriumid, mille alusel luure-, uurimis- ja tootmisload välja antakse, on sätestatud direktiivi 94/22/EÜ artikli 5 lõikes 1 ning avaldatud 19. detsember 1998. aasta Euroopa Ühenduste Teatajas C 396; nimetatud sätted on võetud üle Itaalia õigussüsteemi Vabariigi Presidendi 25. novembri 1996. aasta dekreediga nr 625 (avaldatud 14. detsembri 1996. aasta Gazzetta Ufficiale della Repubblica Italianas (Itaalia Vabariigi Teataja) nr 293) ning üksikasjalikud rakendussätted on vastu võetud dokumendi alguses viidatud Sitsiilia Maakonna seadusega 03. juuli 2000 n. 14 (avaldatud 7. juuli 2000. aasta Gazzetta Ufficiale della Regione Sicilianas (Sitsiilia Maakonna Teatajas) nr 32).

Luure-, uurimis- ja tootmistegevust ning tegevuse peatamist reguleerivad tingimused ja nõuded on sätestatud eespool nimetatud Sitsiilia Maakonna seadusega ning standardspetsifikaadiga, mis on ette nähtud maakonnavalitsuse tööstusameti (assessore per l'industria) määrusega 30. oktoober 2003 n. 91 ja 20. oktoober 2004 n. 88 ette nähtud (avaldatud 14. novembri 2003. aasta Gazzetta Ufficiale della Regione Siciliana (Sitsiilia Maakonna Teataja) nr 49, I osa ja 5. novembri 2004. aasta Gazzetta Ufficiale della Regione Sicilianas (Sitsiilia Maakonna Teataja) nr 46, I osa).

Taotluse dokumente hoitakse maakonnavalitsuse tööstusameti kaevanduste osakonna maagaasi- ja naftavarude ning maapõueenergia teenistustes (Ufficio Regionale per gli Idrocarburi e la Geotermia del Dipartimento Regionale dell′Industria e delle Miniere) (aadress: Via Ugo La Malfa 101, 90146 Palermo PA, ITALIA), kus kõikidel huvitatud isikutel on võimalik nendega tutvuda.